เงินบาทอ่อนค่าต่อระหว่างรอความชัดเจนเฟดสัปดาห์หน้า
ค่าเงินบาทปิดตลาดเย็นนี้ (8 ก.ย.) ที่ระดับ 36.16/18 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 36.20 บาท/ดอลลาร์
8 ก.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (8 ก.ย.) ที่ระดับ 36.16/18 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 36.20 บาท/ดอลลาร์
“วันนี้เงินบาทยังคงมีทิศทางที่อ่อนค่า เนื่องจากตัวเลขเศรษฐกิจสหรัฐฯ ในช่วงนี้ออกมาดี และตลาดยังเชื่อว่าจะได้เห็นความชัดเจนเรื่องการปรับขึ้นอัตราดอกเบี้ยนโยบายของสหรัฐ ในการประชุมคณะกรรมการกำหนดนโยบายการเงิน (FOMC) ในวันที่ 16-17 ก.ย.นี้ จึงยังทำให้ทิศทางของสกุลเงินดอลลาร์แข็งค่าต่อเนื่องเมื่อเทียบกับสกุลเงินอื่นๆ” นักบริหารเงินกล่าว
ขณะที่คาดว่าทิศทางเงินบาทพรุ่งนี้จะเคลื่อนไหวในกรอบ 36.10-36.30 บาท/ดอลลาร์
 
ที่มา: สำนักข่าวอินโฟเควสท์